Habsburg er særlig opptatt av de tidligere kommunistiske landene i Sentral- og Øst-Europa, og har engasjert seg i forskjellige hjelpeaksjoner. Under den sovjetiske beleiringen av Vilnius i 1990 arrangerte han forsendelser av hjelpetog med mat, medikamenter og klær til de beleirede litauerne. Også under krigen i Jugoslavia har han deltatt i humanitært arbeide, og han er en støttespiller i Østerrike for det tsjetsjenske folket.